Downloaded from YTS.MX
Official YIFY movies site: YTS.MX
Csak ellenőrzöm, hogy biztos megy-e a felvétel. Pillanat!
Mehet?
Jól van.
Bármikor elkezdheted.
Amelyik résznél szeretnéd,
és onnan haladunk tovább. Rendben?
Vegyél nagy levegőt, Jennifer!
Meséld el, mi történt ma este!
- 911. Mi a vészhe... - Kérem, segítsenek!
- Hölgyem! - A szüleim! Nem tudom, hol...
Hölgyem! Nyugalom! Mi történt?
Betörtek hozzánk, és elvittek egy csomó pénzt.
Rendben. Hölgye...
A szüleim odalent kiabálnak. Küldjenek segítséget!
Aztán két dörrenést hallottam.
Anyukám sikítozott.
Kiabáltam neki.
Aztán újra dörrenések.
Nyugalom!
Nem kell sietni.
- Hol van? - Az Avenue-n.
Az Avenue Roadon? Lebetűzné az utca nevét, kérem?
Apa!
- Hívtam a 911-et. - Hölgyem! Halló?
Jól vagyok. Én jól vagyok.
Ilyen üggyel azelőtt még sosem találkoztunk.
Ilyesfajta szituációt elképzelni sem tudtam volna.
Csak apám üvöltését hallottam az utcáról.
Kiabáltam neki, de nem jött be.
Nem tudom, hallott-e, de nem jött be.
Az eset hirtelen olyan fordulatot vett, amire senki sem számított.
Tudja, mit? Maradjon ott! Rendben?
Jennifer?
Jennifer!
Próbálj minél részletesebben beszámolni a történtekről!
Ne feledd, mi segíteni akarunk!
Jól vagy?
Tudod, mit? Nem szabad aggódnod.
Az ember mindig tanul.
Azt tetted, amit kellett, igaz?
Ez a lényeg.
MIT KÖVETETT EL JENNIFER PAN?
ONTARIO TARTOMÁNY, MARKHAM
Késő volt. Már lefeküdtem.
Épp elaludtam, erre csörgött a telefon.
VEZETŐ NYOMOZÓ
Mondom: „Ilyen nincs!”
Markham egy nagyon „családias” környék. Alacsony a bűnözési ráta.
Alacsonyabb, mint Kanada többi részén.
De két embert állítólag lelőttek, a helyszín tanúsága szerint brutálisan.
Azt mondták: „Te vezeted a nyomozást.”
22:30 körül kaptuk a hívást.
FELÜGYELŐ YORKI KÖRZETI RENDŐRSÉG
A ház egyik lakójától érkezett.
Az emberölés ténye beigazolódott. Egy fő elhunyt.
Egy másik áldozatra szintén rálőttek, őt jelenleg kórházban ápolják.
Ezen kívül nem sok mindent tudunk.
Az első feladat kideríteni, mi is történt tulajdonképpen a házban.
Egy erőszakos bűncselekmény.
GYILKOSSÁGI NYOMOZÓ
Egy nő, Bich Pan elhunyt, egy férfi, Hann Pan pedig
fejsérülést szenvedett.
A Pan család évekkel ezelőtt emigrált Vietnamból.
Szorgalmas emberekként jellemezték őket.
Nincs nyilvánvaló oka,
hogy miért lettek egy ilyen szörnyű támadás célpontjai.
Megérkeztek az első jelentések a kórházból.
Hannt légimentővel szállították be.
A szemét találat érte, és a lövedék
a koponyáján és az állkapcsán át a nyakába hatolt.
Mesterséges kómában tartották.
Attól tartottunk, hogy Hann Pan nem éli túl a sérülést,
és csupán egyetlen kihallgatható tanúnk lesz,
mégpedig a lánya, Jennifer Pan.
ELSŐ NAP ELSŐ KIHALLGATÁS
Köszönöm!
Maradj csendben, kérlek!
Bezárnád az ajtót?
02:44
Jennifer. A nevem Randy Slade.
A kórházban már bemutatkoztam.
A gyilkossági csoport nyomozója vagyok.
Vezető nyomozóként minden az én vállamra nehezedett.
Nem végezhettünk silány, felszínes munkát.
Teljes elemzés kellett a Pan család életéről.
Mi válthatta ki a bűncselekményt?
Esetleg voltak ellenségeik? Ki tudja?
Szeretném, ha megpróbálnál visszaemlékezni a mai napon történtekre.
Mondd el, mi történt!
Anyukám vacsorát készített, mert később el akart menni táncolni.
Sortáncra járt. Minden hétfőn.
Először együtt ettünk a földszinten,
de aztán én felmentem a szobámba, és lefekvéshez készülődtem.
Bekapcsoltam a tévét, és telefonon beszéltem egy barátommal.
Aztán nem sokkal később
anyu haza is érkezett. Akkor azt hiszem, 21:30 körül lehetett.
Egyszer csak hallottam, hogy lehívja magához aput.
Ekkor kikukucskáltam a szobám ajtaján.
Volt ott egy férfi, aki rám támadt,
hátrakötötte a karomat, és azt mondta: „Fegyver van nálam.
Tedd, amit mondok, akkor, senkinek sem esik bántódása!
Hol a pénz? Mutasd meg, hol tartjátok!”
Aztán három férfi lerángatott a lépcsőn.
Megkérdezték anyutól, hogy hol a táskája.
Többször is megpróbált felállni, de mondták neki, hogy üljön vissza.
Nem akartam, hogy baja essen. Mondtam neki: „Anyu! Ülj le!”
Keresték a tárcáját,
de... Nem túl jó az angolja. Csak annyit mondogatott: „Táska.”
Folyton lenyomták a székre.
Jól van.
Nyugodj meg!
Nem kell kapkodni.
Ez mind nagyon fontos, szóval csak nyugodtan!
Ekkor engem a lépcsőkorláthoz kötöztek az emeleten.
Tudtam mozogni, de féltem, mert az egyiküknél fegyver volt.
Aztán hallottam a szüleimet lemenni a lépcsőn,
és anyu kérte, hogy hadd mehessek velük.
De nem engedték.
Aztán azt mondták... A legutolsó, amit hallottam, az volt:
„Hazudtál. Hazudtál nekünk.”
Aztán két dörrenést hallottam.
Anyu sikítozott.
Kiabáltam neki.
Aztán újra dörrenések.
Nyugalom!
Nem kell sietni.
Igen nehéz rávenni valakit, hogy egy traumatikus eseményről beszéljen.
Lehet, hogy inkább elfojtaná az emléket.
Mindenképp meg kellett bizonyosodnunk róla, hogy jól van,
de ugyanakkor szerettem volna, hogy még beszéljen a nyomozóinkkal.
Nyugodtan! Tartsunk egy kis szünetet!
Én vagyok az áldozatok kapcsolattartó tisztje.
Ha nehéz időszakon mennek át...
NYOMOZÓ KAPCSOLATTARTÓ TISZT
...mindig elérhetőnek kell lenned.
Ha bármiféle nehézségük támad,
te vagy az, akihez fordulnak.
De a trauma attól még trauma.
Elképzelni sem tudtam, milyen lehet átélni, amin Jennifer keresztülment.
Arra gondoltam, lassan, de biztosan haladunk majd vele előre.
Érti? Csak hallgatni akartam a vallomástételét,
és beszéltetni a lányt a történtekről.
Oké. Beszéljük át újra!
A szüleiden kívül másokat is hallottál odalentről?
Mintha hallottam volna anyut nyöszörögni valamit, vagy ilyesmi,
aztán mielőtt elmentek, újabb dörrenés.
Azután az egyik férfi azt mondta:
„Mennünk kell. Túl sokat időztünk itt.”
Aztán kiszaladtak az ajtón. Azt hiszem...
Néztem Jennifert, és sajnáltam őt.
Mert ugye megkötözték, és teljesen elszeparálták a szüleitől.
Segítsenek! Kérem!
Hölgyem! Nyugalom! Mi történt?
Fegyverük van, és fenyegetik vele a szüleimet.
- Be tudja zárni az ajtót? - Nem. Megkötözték a kezemet.
Képtelen odamenni hozzájuk, bármiféle segítséget nyújtani nekik.
Tudom, ez nehéz, de te is tudod, hogy sok múlik a vallomásodon.
Mesélj arról, aki megkötözött!
Tudod, milyen rasszhoz tartozik?
Igen, fekete. Rasztahajjal.
Értem. És a másik férfi?
Kapucni volt rajta, de láttam, hogy sötétebb volt,
mint a társa.
Tehát ő is egy fekete férfi?
- Csak vékonyabb. - Vékonyabb.
És volt ott még egy. Jamaicai akcentussal.
Értem.
Hallottál bármit? Tudod, hogyan jutottak be a házba?
- Nem. - Csengettek?
- Nem. - Berúgták az ajtót? Semmi ilyesmi?
Nem tudom, hogy jutottak be. Nem láttam semmit.
Jól van.
És a szüleid?
Szerinted mi lehet az oka, hogy épp őket szemelték ki?
Köztudott, hogy sok készpénzt tartanak otthon?
Esetleg sok pénzt tartanak a bankban?
Szerintem nem olyan sokat, hogy az bárkinek is felkeltse a figyelmét.
A számlákra elegendő.
Értem.
Anyukám gondosan odafigyelt rá, hogy mindig legyen, amennyi épp kell.
Amennyi épp kell.
Rendben. Na és édesapád?
Milyen autója van?
Mercedes. Teljesen odavan érte.
Igen?
Tehát anyukádnak Lexusa, apukádnak Mercedese van.
Ezek meglehetősen drága autók.
Nem olcsók.
Adott egy Vietnamból Kanadába költöző család.
Keményen dolgoztak, szolid életvitelt folytattak.
Bich művezető volt az alkatrészgyártó cégnél,
ahol Hann gépészként dolgozott.
Az otthonuk szép volt ugyan, de nem volt fényűző.
Viszont tehermentes volt.
Milyen életstílust folytatott Hann Pan?
Valamiféle alantas üzletben vett részt?
Esetleg szerencsejáték-adósság miatt támadhattak rájuk?
Netán fegyverek, drogok miatt? Vagy a szomszéddal volt összetűzése?
Valami történt, ami miatt áldozattá vált.
Azt mondták apámnak: „Hazudtál nekünk. Csak együtt kellett volna működnöd.”
Aztán lelőtték.
Egy felforgatott szobát látok.
Általában pont így szoktak kinézni.
Véres ruhadarabok.
Pizsama.
Itt áztatta Bich a lábát a tánc után.
De vannak itt olyasmik, amiket elvihettek volna.
Értéktárgyak, amikhez hozzá sem nyúltak.
Van itt egy széf. És egy értékes kamera a szekrényben.
Egy tárca húszdolláros bankjegyekkel,
amit egy rablás során elvittek volna.
Minden arra utal,
hogy a Pan család egy átlagos család volt.
De egy dolog, amit a külvilág lát,
ami pedig a házban történik, az ottani események,
az pedig egy másik történet. Igaz?
04:29
Van bármi, ami az eszedbe jut, ami segíthet nekünk a nyomozásban?
Így hirtelen nincs.
Jól van. Leállítom a felvételt.
Hajnali fél öt van. Végeztünk.
- Kimehetek a mosdóba? - Persze, hogy kimehetsz.
A kihallgatás után kimentem Jenniferrel,
és csak csendesen sétálgattunk.
Nem igazán szóltunk egymáshoz.
Eltűnődtem.
„Anyukádat meggyilkolták, apukád meg kómában fekszik a kórházban.”
Hogy lehet ezt egyáltalán feldolgozni?
Egy nő meghalt, a férje pedig megsérült egy markhami betörés során.
HALÁLOS BETÖRÉS
A rendőrség szerint kopogtak a házaspár ajtaján,
majd három fegyveres rontott be.
Miért éppen a Pan családhoz?
Miért ilyen erőszakos módon?
Ezekre a kérdésekre a nyomozóknak még nincs válaszuk.
2. NAP
Reggel nyolc óra volt.
Átfogó eligazítást tartottam az egyenruhás gyilkossági nyomozóknak.
Erőszakos bűncselekmény történt. Nem volt vesztegetni való időnk.
Egy gyilkosság kapcsán semmi sem normális.
De ez az eset különösen nyugtalanító volt.
Azonnal a saját családomra gondoltam,
és arra, hogyan változhat meg minden egyetlen pillanat alatt.
HELYSZÍNI NYOMOZÓ
Visszavonhatatlanul.
Az első feladatom az volt, hogy alaposan átfésüljük
a Pan család házának környékét.
Szemtanúkat kerestünk,
illetve bármilyen bizonyítékot, ami az ügy szempontjából lényeges lehet.
Ha van információja, még ha lényegtelennek is tűnik,
kérjük, hívja a yorki rendőrséget,
a helyi rendőrsöt vagy a polgárőrséget!
Az ön tippje, információja lehet az,
ami három erőszakos bűnöző letartóztatásához vezethet.
Nem történik sok emberölés Markhamban.
Ez egy nagyon biztonságos város.
Rendkívül színes kulturális háttérrel.
Élnek itt emberek a Karib-térségből, Ázsiából, Délkelet-Ázsiából.
Igazán nyugodt környék.
Ha valami ilyesmi történik,
az olyan, mintha bomba robbanna.
Nem értettem, miért ölték meg Bichet.
A PAN CSALÁD BARÁTJA
Nagyon elérzékenyültem. Hihetetlen volt számomra, ami történt.
Volt, hogy csak úgy átmentem hozzájuk,
és gyakran ott is vacsoráztam velük.
Igen vendégszeretőek voltak.
Nagylelkű emberek.
Szerették a barátaikat.
Hann heti öt napot dolgozik. Néha túlórázik.
Garantáltan nincs köze se a maffiához, se a szerencsejátékokhoz se az iváshoz.
Csak egy szerény, józan gondolkodású ember.
Nagyon csendes emberek voltak. Nem zavartak senkit.
Szomorú ügy.
A véletlenszerűsége nagyon megrémít.
Ha volt konkrét motiváció vagy ok,
akkor tudnánk, értenénk, hogy miért is történt ez az egész.
VÉGZETES BETÖRÉS RÁZTA MEG A VÁROST
Ígérem, megmozgatunk minden követ, hogy azonosítsuk
és az igazságszolgáltatás elé állítsuk
a gyanúsítottakat, akik brutálisan megölték Bich Ha Pant,
és terrorizálták a férjét és a lányát.
Mr. Pan állapota súlyos.
Szerencsére a lánya nem sérült meg ebben a tortúrában.
Kérünk mindenkit, aki bármilyen információval rendelkezik,
vagy esetleg ismeri a gyanúsítottakat, jelentkezzen!
Már hat órája zajlott a környék átfésülése.
Először nem jutottunk érdemi információhoz.
De aztán végül mégis.
És tudomást szereztünk valakiről, akinek köze volt a Pan házhoz.
Danny Wongnak hívták.
Drogdíler volt.
Nem sokkal korábban Jennifer Pannel járt.
Egy ex, akinek kétes ügyletei vannak, igen fontos részlet.
Jennifernek mesélnie kellett volna erről.
Arra gondoltunk, hogy Danny Wong...
Ő lehetett az oka, hogy a Pan család célponttá vált.
Köze lehetett a drogkereskedelemhez?
3. NAP
Jól van? Csak átfutom. Máris.
Rendben. Nézzük az iratot! Megy a hangfelvétel.
Együtt átolvassuk. Eskü alatt tesz videónyilatkozatot.
„Tisztában van a hamis vallomás büntetőjogi következményeivel?”
- Igen. - Legyen szíves, mondja a nevét!
- Daniel Wong vagyok. - Kicsit hangosabban!
Daniel Wong vagyok. Beleegyezem, hogy erről videofelvétel készüljön.
Jó. Rendben.
16:19
Mit csinált aznap éjjel?
- Meg kell kérdeznem... - Otthon aludtam.
Otthon. Mikor ért haza?
Hétfő volt.
Hétfő este úgy kilenc körül értem haza.
Kilenc és fél 11 között valamikor.
Volt már dolga a rendőrséggel kábítószer miatt?
Igen, volt. Birtoklás és kereskedelem miatt,
de már abbahagytam.
Bajba kerültem miatta, és azután soha többé nem csináltam.
Értem. Meséljen a Jennel való kapcsolatáról!
- A volt barátja vagyok. - Értem.
A gimnázium vége felé jártunk.
Értem.
És úgy két évvel ezelőttig együtt voltunk.
- Értem. - De nem igazán tudtuk...
Igazából nem volt...
Együtt akartunk maradni,
de nem úgy alakult, mivel a szülei meglehetősen problémásak voltak.
- Mégpedig? - Nagyon szigorúak voltak.
Olyan irányba terelték, hogy nem volt ideje párkapcsolatra.
Volt más oka is?
Talán az, hogy nem kerestem elég pénzt.
A Boston Pizzában dolgoztam.
Ők ezt nem nézték jó szemmel.
Hét évig voltunk együtt, de soha nem került sor arra,
hogy leüljek velük vacsorázni, vagy ilyesmi.
- Értem. Szóval... - Jennifer folytatni akarta a kapcsolatot,
én meg mondtam neki,
hogy: „Figyelj!
A szüleid nem akarják, hogy együtt legyünk,
és ez ellen nem tehetünk semmit.”
Szóval... Továbbléptem.
Rendben. És most van barátnője?
- Tessék? - Van új barátnője?
- Most? Randizgatok valakivel. - Oké. Hogy hívják?
- Christine. - Christine. Értem.
- De azért még beszélnek Jennel? - Ő szokott hívni.
Időnként én is felhívom, hogy megkérdezzem, hogy van,
mivel mindkettőnket folyamatosan telefonhívásokkal zaklattak.
- Önt és Jent? - Igen, minket.
Értem. És mióta is érkeznek ezek a...
Hát... Az utolsót nagyjából két napja kaptam.
Két vagy három napja.
Felhívnak, felveszem,
aztán tíz másodperc csend, és leteszik.
Újra és újra felhívnak, ami most már nevetséges.
Vagy százszor hívtak. Nagyjából százszor.
Aztán a letett hívások után...
- Jöttek az SMS-ek. - Mit írtak?
Azt, hogy: „Figyelünk.”
És Jent is hívogatták?
Igen.
Meglátogatott a munkahelyemen, ebédet hozott, leült, beszélgettünk.
Barátok voltunk. Tudja?
Többször azt írták: „Ő meg itt keres itt?
- Mondtuk, hogy tartsa magát távol.” - Aha.
Az utolsó néhányban ennyi állt: „Puff-puff-puff!”
- Ez fontos. Egyetértünk? - Igen.
- Üzenet volt? - Igen, SMS.
- Ja, SMS. - „Haha! Puff-puff!
Hahaha!” Elég felkavaró...
- Igen, az. Felkavaró. - Az.
Rendben.
Ezek szerint Danny Wongot több százszor zaklatták telefonon
az elmúlt hónapokban, ahogy Jennifert is.
„Puff-puff-puff!” - írta az ismeretlen.
Egy héttel később pedig
Jennifer szüleit lelőtték a saját házukban.
18:23
Akkor úgy gondolja, a két napja történteknek
valami köze van magához. Jól értem? Hiszen...
Úgy 95-99%-ig biztos vagyok benne, hogy semmi köze a kábítószeres dolgomhoz.
Ez merész kijelentés.
- Igen. Ez biztos. - Honnan tudja?
Mert egy gramm marihuánáért senki nem fog lelőni senkit.
De még nagyobb mennyiségért sem.
Emiatt. Ezért zárom ki, hogy...
- Hadd menjek ki egy pillanatra! - Jó.
Ha eszébe jut valami... Gondolja át még egyszer!
- A dátumokat, időpontokat. - Jó.
- Kikérdezem újra. Jó? - Jó.
Kimegyek egy percre, hogy átgondoljam én is.
Valami nem stimmelt a kihallgatással.
Több volt a kérdés, mint a válasz.
Danny Wong lenne a célpont?
Vagy Jennifer?
Meg kell tudnunk Jennifer Panről, amit csak lehet.
Kivel lóg? Mivel foglalkoznak a barátai?
Van-e nála valami a háttérben,
ami rávilágíthat a bűncselekmény okára?
Jennifert 13 éves korom óta ismerem.
Több iskolai kiránduláson voltunk együtt...
GIMNÁZIUMI BARÁT
...néha meg koriztunk vagy moziztunk a barátainkkal.
Jó volt beszélgetni vele.
Jennifert eleven, vidám, magabiztos és őszinte lánynak ismertem.
Időnként szóba hozta Danielt.
Eleinte boldognak tűntek együtt,
de sok dráma is volt a kapcsolatukban.
Hullámhegyek, hullámvölgyek,
érzelmi törések, szakítások, békülések.
Őszintén szólva nem hiszem, hogy Daniel volt számára a legmegfelelőbb.
Emlékszem, amikor Jennifer
egész nyáron dolgozott, hogy pénzt gyűjtsön,
amiből aztán Danielnek vett egy paintballfegyvert.
El sem tudtam képzelni,
hogy lehet több ezer dollárt kiadni egyetlen ilyen eszközért.
De azt mondta, nincs más, akire szívesebben költené.
Önmagát is beleértve.
A yorki rendőrség továbbra is nyomoz
a hétfői betörés ügyében, melynek során egy markhami nő életét vesztette.
Jelenleg a nyomozók nem zárnak ki semmit.
Azt sem, hogy a támadók összezavarodtak,
és rossz házba törtek be.
John Vennavally-Rao, CTV News. Ontario tartomány, Markham.
Ekkor a szomszédok és a közösség telefonhívásait menedzseltük,
akiken kisebbfajta pánik lett úrrá. Féltek, hogy ők is áldozattá válnak.
Bocsánat! Egyszerre egy kérdés.
Válaszokat akartak.
Vakarjuk a fejünket, hogy miért akarhatták lelőni ezt az ártatlan nőt...
RÁDIÓINTERJÚ A PARANCSNOKKAL
...megölni a férjét, és ellopni tőlük egy aránylag kis összeget.
Ennek semmi értelme.
A yorki rendőrség tanúkat keres.
Egyelőre egyetlen nyomon tudnak elindulni.
Ez pedig egy biztonsági kamera szemcsés felvétele,
amit a rendőrök a szomszéd biztonsági rendszeréből szereztek.
Vannak képek is,
melyek a remények szerint segíthetnek azonosítani a gyanúsítottakat,
akik szó szerint terrorizáltak egy családot.
Ez sorsdöntő pillanat az ügyben.
A videó az utca túloldaláról készült, és konkrétan a Pan-rezidenciát mutatja.
Szerencsénk volt,
mert éppen kivehető, hogy a három gyanúsított bemegy a házba.
Aztán úgy 30 perccel később látszik, ahogy kijönnek.
Az egyikük hirtelen távozik,
majd rövid idő múlva a két másik is kirohan a házból.
Mindhárom gyanúsított a bejárati ajtón át jutott be.
De ami lényeges az az, hogy nem történt...
erőszakos behatolás.
Valaki betört az otthonába, hölgyem?
Valaki betört, és lövéseket hallottam.
Nem tudom, mi történik. Megkötöztek az emeleten.
Betörtek, és megkötözték önt?
Igen.
Hallottál bármit? Tudod, hogyan jutottak be a házba?
- Csengettek? - Nem.
- Berúgták az ajtót? Semmi ilyesmi? - Nem.
Rendben.
Van bármi, ami az eszedbe jut, ami segíthet nekünk a nyomozásban?
Újra ki kellett hallgatnom Jennifert,
hogy fajsúlyosabb kérdéseket is feltegyek neki.
Tudnom kellett, kikkel állt kapcsolatban, és mi a helyzet Danny Wonggal.
Hirtelen nem jut eszembe semmi.
Mindent tudni akartam a lányról.
Készen állsz?
4. NAP 2. KIHALLGATÁS
Jól van, Jennifer. Megy a felvétel.
09:34
Nem új a dolog, így csináltuk a múltkor is.
Rajtunk kívül senki sincs a szobában.
A vallomásodat ismét Deborah Gladding kíséri figyelemmel.
Láttam, hogy Jennifernek
nehezére esett visszajönni a második kihallgatásra.
De reméltük, hogy biztonságban érzi magát egy őszinte privát beszélgetéshez,
melynek során lehetőséget kap rá, hogy tisztázza a tényállást.
Kicsit ideges vagyok.
Ne izgulj! Jó?
Tudom, ez nehéz,
de az igazmondás a legjobb módja a szorongás leküzdésének. Jó?
Mesélj a párkapcsolatodról Daniellel!
Hát, az nagyon durva volt.
- Egy gimibe jártunk. - Értem.
Hat évig tartott, de nem szabadott volna járnom senkivel.
Vagyis lényegében a szüleid tudta és beleegyezése nélkül jártatok.
Igen.
Gondoltál arra, hogy ha Daniel felhagy a dílerkedéssel,
akkor ezek a bűnözők nem jöttek volna sok pénz után kutatva a házatokhoz?
- Én... - Ez kézenfekvő kérdés.
Én nem...
Megkérdeztem, mit csinál mostanában, és azt mondta, terít.
De nem mentem bele a részletekbe.
Nem foglalkoztam vele, mert nem vagyunk együtt.
Ért bármiféle kellemetlenség?
Érezted magad fenyegetve az utóbbi időben?
- Igen. - Mesélj róla!
Az ő... Nem tudom, hogy...
Daniel szerint csak egy barátja,
de mindenki más szerint a barátnője.
Az a lány rám üzent,
hogy hagyjam békén Danielt.
És ezt minek tulajdonítottad?
Csak féltékenységnek.
Tehát szerinted Daniel barátnője üzent.
Hát, nem akarok...
Nem vagyok teljesen biztos benne, szóval nem akarok ujjal mutogatni.
Ha nem biztos, és nem akarsz ujjal mutogatni,
miért gondolod, hogy ő volt?
Mert a Facebookon üzent nekem, és hülyének nevezett.
És néha, amikor írok Danielnek,
a lány válaszol helyette a telefonjáról,
hogy Daniel a barátnőjével, Christine-nel van, és hagyjam őt békén.
Miért nem meséltél erről, mikor legutóbb...
Mikor a minap beszéltünk?
Pont a történtek után voltunk. Akkor nem gondoltam, hogy jelentősége van.
Jennifer azt sugallta,
hogy Danny Wong új barátnője érintett lehet az ügyben.
FIGYELÜNK TÉGED
Lehet, hogy a Danielt és Jennifert zaklató telefonhívások
Christine-től érkeztek,
hogy Jennifer ne álljon kettejük közé.
Lehetséges, hogy egy szerelmi háromszögről van szó?
És ha ez a helyzet, miért a szülők lettek az áldozatok?
- Megtudták, hogy Daniellel jársz? - Végül igen.
És az hogy sült el?
Nem jól.
Fejtsd ki, hogy ez mit jelent!
Ki ellenezte, hogy barátod legyen?
Apu.
Az édesapád?
Rendben. Mesélj erről!
Hát, ultimátumot adott nekem.
Hogy vagy Danielt választom, vagy őket.
Úgy döntöttem, otthon maradok a családommal.
És Daniel ugyan továbblépett,
de én... Vagyis mi... Szerettünk volna barátok maradni.
Értem. És utána mi történt?
Először telefonon tartottam vele a kapcsolatot,
de rajtakaptak.
És...
Akkor vették el a mobilomat.
Azt mondták, ők fognak furikázni mindenhová.
Így ébredés után nagyjából csak zongoraleckéket vehettem.
Elmehettem a tanáromhoz órára,
de azon kívül nagyjából semmi több.
Jennifer hetente járt hozzám zongoraórára.
Az édesapja hozta őt el kocsival egészen a házam bejáratáig.
ZONGORATANÁR
Fiatal zongoristaként kivételes tehetség volt.
Évről évre minden versenyt megnyert.
A legjobbak között is a legjobb volt.
Az elhivatottság, amivel a szülei támogatták,
évente dollárezreket költve a versenyeire...
Egyszerűen hihetetlen volt!
Aztán egy nap az egyik órán
zokogásban tört ki. Elkezdett teljesen összeomlani.
Azelőtt sosem láttam őt ilyen állapotban.
Azt mondta: „Fernando! A szüleim nem bíznak bennem.
Bárhová megyek, követnek.
Nem akarják, hogy a barátommal járjak.
Az apám nem fogadja el őt.
Nem akarja, hogy rá vesztegessem az időmet.
Egy szakácsra.
Az őrületbe kergetnek.”
Mi volt édesapád baja Daniellel?
Azt mondta, nem elég jó hozzám.
Hogy nincs semmiféle életcélja,
és nem tudna eltartani egy családot.
Értem. Mesélj még Danielről! Mondd el, mit érzel most iránta!
Átsegített a gimiben egy nehéz időszakon, még fiatalabb koromban.
Asztmám van,
és mikor Európában jártunk, és ott rosszabbodott,
ő gondoskodott rólam.
Még érzel iránta valamit, igaz?
Igen.
11:27
Milyen volt otthon?
Mihez kezdtél a gimnázium után?
Akkor...
Kineziológiát akartam tanulni,
de apu ragaszkodott hozzá, hogy olyan orvostudományi területet válasszak,
aminek kicsivel nagyobb a presztízse.
Szerintem tudta, hogy nincs gyomrom az orvosi pályához,
ezért akarta, hogy gyógyszerész legyek.
Bich Ha azt mondta, a lányuk gyógyszerésznek tanult,
de a diploma megszerzése után sem talált munkát.
Aggódott emiatt, és sokat beszélt róla.
Csak azt szerette volna, hogy a lánya sikeres legyen.
És hogy a társadalom ne nézze le.
Ha visszatekintünk a gimnáziumunkra,
mindenkitől azt várták, hogy orvos, fogorvos, ügyvéd vagy mérnök legyen.
Nem volt más választás. Esetleg könyvelő.
Rengeteg bevándorló család élt ott.
Hong Kongból, Tajvanról, Vietnámból, mindenhonnan.
És mindannyiunkra nyomást gyakoroltak a szüleink.
Ez már önmagában is nehéz, de Jennifer számára...
Ő nem tartozott a legjobb tanulók közé.
Nagyon nem.
A mi sulinkban norma volt kitűnőnek lenni.
Gyógyszerésznek tanultál? Bejutottál a gyógyszerészeti szakra?
- Nem? - Nem.
És hogy fogadta ezt az apukád? Hogyan...
Nem tudta. Hazudtam neki róla.
- Mit hazudtál neki? - Hogy iskolába járok.
Hová?
Előkészítőre... Nem. Elnézést! Tudományegyetemre.
- Tudományegyetemre. - Alapképzésre.
Anyukád tudta, hogy valójában nem is jársz egyetemre?
Nem.
- Mindketten azt hitték, hogy ott tanulsz? - Igen.
Ugye csak szívatsz?
- Mit hittek? Melyik egyetemre jársz? - A Ryersonra.
Értem.
Mindig ők vittek be Torontóba kocsival. Azt hitték, hogy bejárok az órákra.
Igen?
De nem oda mentem.
Micsoda infó!
Ilyesmi fedősztorit adna elő egy titkosügynök is.
És milyen érzés volt?
Az, hogy hazudnod kellett a szüleidnek.
Bűntudatom volt, de amikor megpróbáltam szóba hozni...
Olyan elvárásaik voltak...
Nagyon sokat vártak tőlem.
A szigorú elvárások nem csupán a vietnámi kultúrára jellemzőek.
Ez kétségtelenül egy szigorú nevelési módszer,
ami vagy működik, vagy tönkreteszi a gyermeket.
Egy olyan környezetben, ahol mindig a maximumot várják tőled,
te viszont ennek nem tudsz megfelelni,
ez katasztrofális következményekkel járhat.
Kiderült, hogy Jennifer nem csupán hazudott a szüleinek az egyetemről,
hanem négy éven át folyamatosan átverte őket.
Még hamis egyetemi diplomát is gyártott.
Döbbenetes!
- Sosem kérdezősködtek? - Nem.
Ha elég őszinte hozzá, hogy beismerje, négy éven át hazudott,
az a továbbiakat tekintve jó kiindulási alap lehet.
Milyen más hazugságairól nem beszélt még?
Beszéljünk a segélyhívásról! Felhívtad a 911-et.
- Rendben. - Jó?
- 911. Mi a vészhe... - Kérem, segítsenek!
Hölgyem! Nyugalom! Mi történt?
Valaki betört, és lövéseket hallottam.
Nem tudom, mi történik. Megkötöz...
Többször is meghallgattuk a felvételt.
Megkötöztek az emeleten.
Kielemeztük az egészet.
Lejátszottuk, visszatekertük, analizáltuk a történteket.
- Be tudja zárni az ajtót? - Nem.
Megkötöztek. Hátrakötözték a kezemet! A mobilom a zsebemben volt.
Végig az motoszkált a fejemben,
vajon hogy tudott telefonálni,
amikor a kezét a háta mögött a lépcső korlátjához kötözték.
Hogy került a kezed a hátad mögé?
A férfi azt mondta, álljak fel, hogy megkötözhessen.
Próbáltam lazítani a kötélen, hogy a kezemmel el tudjam...
Hogy csinálhassak valamit, de túl szorosra húzta.
Addig húzta, amíg sikítani nem kezdtem.
- Azután nem húzta tovább. - Szorosra húzta? A hátad mögött?
Aztán megragadott, és lerángatott a lépcsőn.
Megmotozott? Átkutatta a ruhádat?
Szerencsére nem.
Akkor megtalálta volna a telefont.
Hozzákötözött a lépcsőkorláthoz.
Megmutatnád hogyan? Állj fel, fordulj meg, és mondd el...
Mutasd meg a kamerának, hogyan volt hátrakötve a kezed!
Elég, ha csak elmondom?
Ne a traumára gondolj!
Próbálj elvonatkoztatni tőle!
Azt szeretném megnézni,
hogy tudtad elővenni a telefonodat.
Állj fel, és idézd fel, hogyan csináltad!
Tedd ezt a derekadhoz, hogy meg tudd mutatni!
Rendben? Vedd le a kardigánodat, és telefonálj!
Láttam, hogy mindez nagyon megviseli.
Nem akarja újra átélni, és bemutatni, hogyan történt.
Nekünk viszont tudnunk kellett, hogyan sikerült megoldania.
Állj fel, és fordulj meg!
Tedd ezt arra az oldalra, ahol volt!
Nagyszerű! Fordulj meg! Jó, csak... Fordíts hátat nekem!
Hogy úgy lássunk, mint...
Ez itt a lépcsőkorlát. Tedd vissza a kezed a hátad mögé!
Jól van.
Így. Nem igazán tudtál mozogni, ugye?
Mennyire tudtad elhúzni a kezed a korláttól?
- A felkaromat kötözte oda. - Igen?
- A korláthoz. - Értem.
- De a kezem is meg volt kötve. - Összekötözte őket.
Ezt a karodat kötözte oda a korláthoz?
- Aha. - Értem.
És így hogy érted el a telefont?
Hogy tudtál telefonálni?
- 911. - Aha.
Így lefelé kellett beszélned?
Igen. Kiabálnom kellett a telefonba.
És hogy hallottad?
Maximumra tettem a hangerőt.
Értem.
Pontosan így beszéltél az operátorral?
- Aha. - Jó. Ennyi elég is. Ülj vissza!
Vedd vissza a kardigánt!
Így. Bújj bele! Jól van.
Azt, hogy képes volt elővenni a mobilt,
és telefonálni vele,
nagyon érdekesnek találtuk.
De annyira nem, hogy elvonja a figyelmünket a másik fontos kérdésről.
Miért hagytak ott egyedül?
A kérdés adja magát: „Miért hagytak volna szemtanút?”
Ez nem túl... Ennek semmi értelme.
Ha két embert lelősz, a harmadikat is le fogod.
Miért nem tették veled is ugyanazt?
Talán mert értékelte, hogy együttműködtem.
A kérdés adja magát, Jennifer. Beismerted azt, hogy hazudtál.
Hazudtál a szüleidnek arról, hogy iskolába jársz.
A kérdésem hozzád a következő:
mondtál nekem bármit a vallomásod során,
ami nem fedi a valóságot?
A Daniellel való kapcsolatodról?
A drogot és magadat illetően?
Hogy semmi közöd hozzá? Hogy nem volt otthon nagyobb összeg?
Életbiztosítások?
A szüleidnek van életbiztosításuk?
Azt hiszem. Nem tudom.
- Nem? - Csak azt tudom, hogy...
- Hogy nekem van. - Értem.
Anyu...
Kiskoromban kötöttek egyet a nevemre.
- Értem. - De a fele elment a tanulmányaimra.
A másik fele meg életbiztosításra. És amikor megtudták, hogy...
Hogy valójában nem is jártam egyetemre...
- Akkor visszakérték tőlem. - Egy pillanat!
Eddig azt mondtad, nem tudtak róla.
Mikor tudták meg, hogy nem jársz egyetemre?
Azt mondtam nekik, hogy lediplomáztam, csak nem jártam be.
Vagyis két évig bejártam, de nem fejeztem be.
Értem.
Ezért kérték vissza tőled a pénzt?
Igen.
Kanyarodjunk vissza egy másik, igen kemény kérdéshez!
A szüleid iránti esetleges neheztelésedre amiatt,
hogy beleszóltak a kapcsolatodba, az életedbe,
és hogy gyakorlatilag bezártak téged a házba.
A lényeg, hogy szeretem a szüleimet, és önként velük maradtam.
Ha akartam volna, elköltözhettem volna, de nem tettem.
Velük akartam maradni, és gondoskodni róluk.
De te nem voltál benne? Nincs közöd a történtekhez?
Nincs.
- Nem folytatsz illegális tevékenységet? - Nem.
Jó. Kopogtak. Egy perc türelmet!
Csak én vagyok.
Jól vagy? Még mindig?
Kaotikus az egész. Értem.
Ki akarsz menni a mosdóba?
- Az jó lenne. - Oké.
Bocsánat! Csak megvisel a dolog.
Tudom. Jól van. Jól csinálod.
Igyekszem. Nem a legideálisabb döntéseket hoztam.
Aha.
De nem szabad aggódnod.
Az ember mindig tanul. Azt tetted, amit kellett, igaz?
Amit úgy éreztél, hogy tenned kell.
Csak annyi apró, különálló részlet van! És...
Nem akarom, hogy rosszul mondjak valamit.
Igen, de az apró részletek a végén összeállnak,
és minden a helyére kerül.
Hiszen igazat mondasz. Ugye?
Egyértelmű, hogy nem mondott el mindent.
Ahogy babrálja a haját...
Az idegeskedés...
Ahogy a hasát piszkálja...
Biztos voltam benne, hogy tud valamit.
De rajta kívül csak egy szemtanú volt, az pedig a lány édesapja, Hann Pan.
De őt nyilvánvalóan nem kérdezhettük ki, hiszen kómában feküdt.
És amíg ez nem volt lehetséges, gyakorlatilag bármit feltételezhettünk.
Kiürítem a folyosót, aztán kikísérlek. Rendben?
Jennifer nagyon szótlan volt a kocsiban.
Régóta hazudozott. Nem is járt egyetemre.
Szövevényes hazugsághálót szőtt az elmúlt négy év során.
De át tudom érezni, azt a fajta megfelelési kényszert.
A szüleim a Karib-térségből érkeztek ebbe az országba,
és állandó elvárás volt az,
hogy mindig legyél jobb másoknál.
Így szerintem ez nem ennyire fekete-fehér.
Először arra gondoltam, milyen dühös lennék a szülei helyében.
Megdöbbentő, hogy valaki ilyen életet él.
És mégis mit csinált abban a négy évben?
Erre kellett választ találnunk.
5. NAP
A yorki rendőrség ellenőrzési pontot állított fel a környéken.
hogy megnyugtassa az ott lakókat, és fogadja a bejelentéseket.
Jack Heath, Markham alpolgármestere.
Fontos, hogy ez egy kivételes eset volt,
ilyen nem szokott errefelé előfordulni.
Markham biztonságos város.
A rendőreink rendkívül felkészültek,
és jól végzik a munkájukat.
A gyilkossági ügyeknél, jön egy adrenalinlöket,
ami aztán alábbhagy. Mindenki belefásul.
Ezért fontos energikusnak maradni. Nemcsak nekem...
hanem a csapatomnak is.
Érdeklődtünk a kórházban.
Megtudtuk, hogy Hann Pant hamarosan felébresztik a kómából.
Ez volt az a pillanat a nyomozás során, amikor minden megváltozott.
Esélyünk nyílt megérteni, hogy mi is történt abban a házban.
Méghozzá olyasvalaki segítségével,
aki farkasszemet nézett a halállal, de sikerült életben maradnia.
Csak a Mr. Panre kötött gépek zaját lehetett hallani.
Az első dolgok egyike, amit észrevettem, a szemét ért sérülés volt.
Volt rajta egy nagyon kicsi kis pont.
Közvetlenül az orra mellett.
Ott érte a lövés.
Mr. Pan beszámolt az aznap este történtekről.
Korán ment lefeküdni.
A felesége táncolni ment.
Jennifer pedig végig otthon volt.
Mr. Pant egy fegyveres férfi keltette fel,
aki felszólította, hogy menjen le a földszintre.
A felesége a nappaliban.
Hisztérikus rohama volt.
Folyamatosan azt hajtogatta: „Nincs pénzünk.
Nincs pénzünk. Kérem, hagyjanak minket!”
Az egyik férfi felszólította, hogy fogja be a száját.
MacDonald nyomozó felhívott. Azt kérdezte: „Ülsz?”
Mr. Pan elmondta, hogy a kanapén pisztollyal ütlegelték.
Mrs. Pan egy másik kanapén ült.
Az életéért könyörgött.
Eközben pedig
Jennifer az egyik gyanúsított társaságában lesétált a lépcsőn.
A keze nem volt megkötözve,
és mintha kedvesen társalgott volna az illetővel.
- Kérem, segítsenek! - Hölgyem! Nyugalom! Mi történt?
Valaki betört, és lövéseket hallottam.
Nem tudom, mi történik. Megkötöztek az emeleten.
Basszus! Ilyen nincs!
A férfi azt mondta, álljak fel, hogy megkötözhessen.
Aztán megragadott, és lerángatott a lépcsőn.
Aztán két dörrenést hallottam.
Anyukám sikítozott.
Csupa hazugság.
Nyugalom!
Nem kell siet...
Ekkor már egészen biztos voltam benne,
hogy köze volt az anyja meggyilkolásához és az apját ért támadáshoz.
Azonnal egyenruhásokat küldtem a kórházba.
Nem engedhettük,
hogy Jennifer egy szobában tartózkodjon az édesapjával.
9. NAP
Visszamentem Mr. Panhez, hogy megbizonyosodjak róla,
nincs-e még valami, amit szeretne megosztani velünk.
Ezúttal odahajolt hozzám, és azt mondta:
„Alkalmazzák a módszerüket!
Hallgassák ki Jennifert, és derítsék ki, mit tett!”
14. NAP 3. KIHALLGATÁS
Jól van. Bejöhetsz.
14:40
Foglalj helyet!
Az az.
Ülj le, kérlek!
Rendben.
Jennifer harmadik kihallgatása nagy jelentőséggel bírt.
Rögtön azzal kezdeném, hogy...
Ezúttal nem a monitoron kísértük figyelemmel.
Kép- és hangfelvétel készül. Rendben?
Ez mindkettőnket véd. Ha bárki azt kérdezné...
A szomszéd helyiségben az ablaküveghez tapadtunk.
Kíváncsian vártuk az új fejleményeket.
Természetesen nem kötelező vallomást tenned.
Ez érthető?
De szeretnék.
Rendben. Egy pillanat!
Jennifer bizonyítottan
szofisztikált hazugságokkal fedezte magát
éveken át a családja és a barátai előtt.
Rendben. Technikai nehézségek adódtak.
Akkor a felszerelésemet most átvisszük a szomszéd szobába.
Rendben? Utána mi is átmegyünk oda. Jó?
Ám ezúttal Bill Goetzcel találja szemben magát,
egy olyan nyomozóval, akit hazugságok detektálására képeztek ki.
Jennifer az ő személyében emberére akadt.
Jó. Akkor menjünk át oda! Rendben?
Mesélj nekem a zongorázásról! Mikor kezdted?
Négyéves koromban.
A mindenit!
Általános iskolában én is tanultam. „A Hattyúk tavára” még emlékszem.
Más nem nagyon ment.
Beszéljünk a szüleidről!
Nem érzed úgy néha, hogy nehéz megfelelni az elvárásaiknak?
- De. - Ezt átérzem.
Úgy érzed, nem vagy annyira okos, mint azt a szüleid gondolják?
Igen.
Hogy hitetted el velük, hogy egyetemre jársz?
Ha kértek valamit, arról készítettem nekik dokumentumot.
Értem. Miféle dokumentumot?
- Diákhitelről, osztályzatokról... - Értem.
És hogy készítetted ezeket?
Photoshoppal. Aha. És volt, hogy kételkedtek?
- Nem igazán. - Nem?
Biztos volt olyan is, hogy elhatároztad,
hogy elmondod nekik, de aztán mégis képtelen voltál kinyögni.
Jó.
Most pedig...
Ha a szüleid engedték volna, még most is együtt lennél Daniellel?
Mi lett volna, ha nem szólnak bele?
Talán még együtt lennénk. Nem tudom.
De ő már továbblépett.
Értem.
És ez milyen érzés volt?
Ő számomra olyan volt... Kitöltött bennem egyfajta űrt.
Mintha kiszakadt volna belőlem egy darabka.
Utána semminek sem tudtam örülni.
A barátaim vitték valamire,
és meg úgy éreztem, egy helyben toporgok. Mintha lemaradtam volna mögöttük.
Értem.
És mi volt a legrosszabb, amit átéltél?
Összevagdostam magam.
Lépésről lépésre kell haladnunk. Jó?
16:23
Én azért vagyok ma itt,
mert a szakterületem az úgynevezett igazságverifikáció.
Érthető? Nem a gyilkosságiaknál vagyok.
Jennifer nem tudta, hogy Kanadában
a rendőrök akár hazudhatnak is.
Ha nem ártunk vele az igazságszolgáltatásnak,
akkor megtehetjük.
Az én feladatom kriminalisztikailag áttekinteni az egész ügyet.
Érthető?
A rendőrök átvizsgálják a ház minden egyes szegletét.
Tudod, mire képesek a műholdak?
Nem.
Szoktál nézni ilyen háborús műsorokat a tévében,
amiben a műholdak ráközelítenek az épületekre?
Tulajdonképpen átpásztázzák az épületet.
Olyan, mint a röntgen. Érted?
Megmutatja, hogy a bent tartózkodók helyzete megegyezik-e az elmondottakkal.
Vagy különbözik attól.
Bill Goetz bedobta a műholdasinformáció-sztorit.
Ez ugye csak egy trükk volt,
hogy rádöbbentse Jennifert, a sztorija talán nem fedi a valóságot.
Ez újabb hazugságra ösztönözheti, hogy kimagyarázza magát.
Tudod, ki járt a házatokban aznap este?
Nem.
De igen. Efelől semmi kétség. Érted?
A probléma a következő... Nézz rám, kérlek!
Édesapádból nem válhatott volna szemtanú.
Ennél a résznél siklott félre az egész.
Nem szabadott volna életben maradnia.
Egy rasztahajú fekete férfiról beszéltél.
Ilyen ember nem járt nálatok. Oké?
Apukád részletesen leírta a férfit, aki veled volt. Még csak nem is fekete.
- Dehát... - Miért állítottad ezt?
- Mert így emlékszem. - Nem!
Benne voltál.
Igaz?
Mi történt?
Jen!
Ennyire nem gondolkoztál előre, igaz?
Nem is pénzt rabolni mentek hozzátok.
Azért mentek oda, hogy lelőjék a szüleidet.
És nem véletlenül kötöttek ki ott.
Valaki így intézte.
És miután elkezdődött, már nem tudtad leállítani. Igaz?
Igaz?
Jen?
- Le akartam állítani. - Tudom.
Miért nem hallgattak rád?
Nem tudom, kik voltak.
De részt vettél az előkészítésben, ugye?
Igaz?
Jen?
Megbántad, igaz?
Tessék?
Jól van.
Fülelnem kellett, hogy halljam.
Nem hallak jól.
Csak engem kellett volna elintézniük.
Téged kellett volna elintézniük?
Megölniük.
Ekkor alig hittem a fülemnek.
Miért?
Mert nem akartam tovább élni.
Vajon ezúttal igazat mond?
Nem az egész családot?
Nem. Csak engem.
Mi siklott félre?
Nem tudom.
Oké. Mi az, amit tudsz?
Miért kellett volna téged megölniük?
Mert nem akarok itt lenni többé.
Miért nem?
Mert nem okoztam mást, csak csalódást.
Akkor hogy is zajlott le a dolog?
Nem így kellett volna.
Rendben. Megértem. Hogyan zajlott le?
Mi volt a kérésed?
Hogy jöjjenek be,
és intézzenek el.
És mennyit kért érte az illető?
Kétezret.
Értem.
És hogy hívják? Mi a neve vagy beceneve?
Homie. Homeboy.
Oké. De nem csak úgy beállítottak. Tudnod kellett, hogy mikor érkeznek.
Hogy intéztétek?
Üzenetet küldött.
- Tessék? - Üzenetet.
Oké. Miről szólt az egyezség?
Már mondtam. Hogy kétezerért megölnek.
Aztán felhívtak, hogy be tudnak-e jutni.
Értem. Na és hogy sikerült nekik?
Mit kérdeztek a telefonban?
Üzentek vagy felhívtak?
Üzentek. „VIP-hozzáférés.”
Ez mit jelent?
Hogy legyen nyitva az ajtó.
Mit csináltál, miután anyukád hazaért?
Lementem köszönni.
Megnéztem, bezárta-e az ajtót.
Dőlj hátra, mert így nem hallak jól!
Hogyan kerültél kapcsolatba Homeboyjal?
Egy barátom révén.
Jó. Ki az?
Már nem tudom utolérni.
Hogy hívják?
Ekkor engedélyt kellett szereznünk Jennifer telefonjának átnézéséhez.
Hogy kiderítsük, kivel állt kapcsolatban,
és hogyan intézte a dolgot.
Jen?
Az üzenetek tartalmát gyorsan azonosítottuk.
Rögtön találtunk egyet Homeboytól.
KELL A VÉGREHAJTÁS IDŐPONTJA.
ÁTGONDOLOD?
JENNIFER: MA NEM JÓ. VACSORA LESZ.
Ez elég sokatmondó.
De ez még mindig csak a kezdet.
Ami különösen érdekes, az az üzenetváltás,
ami Daniel Wong és Jennifer között zajlott.
JENNIFER: SZERETSZ? VELEM AKARSZ LENNI?
DANIEL: SZOMORÚ VAGYOK, JEN.
SAJNÁLOM.
Erre Jennifer: „Mi a baj? Mit sajnálsz?
Elárulod? Kérlek!”
Daniel válasza: „Nem is tudom, hogy fogalmazzak.
Én is ugyanazt érzem, mint te,
csak Christine iránt.”
Jennifer: „Azt érzed iránta, amit én irántad?
Akkor fújd le a dolgot Homeboynál!”
Daniel: „Fújjam le?
Azt mondtad, tőlem függetlenül is akarod.
Hogy magad miatt szeretnéd.”
Azután Danny felkapta a vizet.
DANIEL: MINDIG PENGEÉLEN TÁNCOLTAM MIATTAD
MÁR MINDENT LESZERVEZTEM NEKED
VEDD FEL A KAPCSOLATOT HOMEBOYJAL!
Ezzel Danny Wongnak befellegzett.
HÍVÁS - HOMEBOY
Egyértelműen segített Jennifernek kapcsolatba lépni Homeboyjal.
HOMEBOY: KEZDŐDIK A JÁTÉK
Ez aranyat érő információ volt.
Megvolt az egyik elkövető.
Meg kellett őt találnunk.
Ráállítottunk egy csapatot Danny Wongra,
és sorra lenyomoztuk a telefonokat.
Rengeteg készüléket ellenőriztünk.
Szisztematikusan sikerült beazonosítanunk a gyanúsítottakat.
Eric Carty volt az első gyanúsítottunk,
David Mylvaganam a második,
Homeboy, azaz Lenford Crawford pedig a harmadik.
DANIEL: MIT CSINÁLSZ?
JENNIFER: HOMEBOY HÍVÁSÁRA VÁROK
DANIEL: OKÉ
VIGYÁZZ MAGADRA!
Lenford Danny társa volt, akivel együtt lógott.
Szintén drogdíler volt.
Letartóztatás várt rájuk.
- A picsába! Ismered a srácot, ugye? - Ja.
HOMEBOY LEHALLGATOTT BESZÉLGETÉSE
- A rendőrök beállítottak a munkahelyére. - És bevitték?
Ja.
Bűnrészesség miatt letartóztatták.
Hű! Csak szívatsz, mi?
Bassza meg! Én nem tudom, mi van.
Hihetetlen!
Úgyis kiderül. Érted?
Mert egy dolgot le kell szögeznünk: nem te voltál a célpont.
Igaz? A megbízás a szüleidre vonatkozott. Kizárólag rájuk. Igaz?
Ezt akarja hallani?
- De nem igaz... - Mondd el, mi történt!
Hallani akarom, hogy a szüleid ellen irányult.
Dehát ez...
A többit úgyis kiderítjük.
Érthető? Azt már tudjuk...
A kihallgatás több mint három órán át tartott.
Jennifer beszámolt róla, hogy az ellene szervezet merénylet hogyan siklott félre.
Igen, a bűnözők néha valóban nem viselkednek a legokosabban,
de annyira nem zavarodhattak össze, hogy rossz embert öljenek meg.
Óriási kamu! A lány szervezte az egészet.
Nem jó érzés titkolózni, igaz?
A kártyavár kezdett összeomlani.
Jen!
Egy pillanat!
Ez az a pillanat, amikor a bizonyítékok alapján
egyértelművé válik.
Ekkor már pontosan tudtuk, mi történt aznap.
Homeboy Jennifernek küldött üzenetében ez állt: „Kezdődik a játék.”
Jennifer ezután megvárta, míg az édesanyja hazaér a táncról,
és lement jó éjszakát kívánni neki.
Azután odament az ajtóhoz,
és kinyitotta.
Prédaként felkínálva a szüleit.
Aztán visszament az emeletre,
ahol további üzeneteket váltott a gyanúsítottakkal.
Úgy véljük, villogtatni kezdte a lámpát.
Így jelezte, hogy bejöhetnek a házba,
majd visszament a hálóba, és várta, hogy kibontakozzanak az események.
Képzeljük csak el a rettegést, amit Bich and Hann átélhetett,
mikor ismeretlenek hatoltak be a házukba!
Apa!
Hívtam a 911-et!
Hölgyem!
Halló!
Jól vagyok. Én jól vagyok.
Ez gonoszság.
Színtiszta gonoszság.
18:59
Jól van.
Szeretném, ha rám figyelnél. Rendben, Jen?
A nyomozás ezen pontján
letartóztatlak gyilkosságért.
Valamint gyilkossági kísérletért és gyilkosságra való felbujtásért.
Megértetted?
Jelezd, ha megértetted a vádakat!
- Megértetted? - Igen.
Jó. Rendben.
Kötelességem tájékoztatni, hogy jogodban áll hallgatni, és...
Letartóztatás történt a markhami gyilkosság ügyében.
Megdöbbentő fordulat: az áldozat lánya ellen emeltek vádat.
Az édesanyja megölésének megszervezésével gyanúsítják.
A rendőrség szerint az áldozat lánya, Jennifer Pan áll édesanyja,
Bich Ha Pan meggyilkolása, illetve az édesapját ért támadás mögött.
JENNIFER PAN KETTŐS ÉLETE
A feleségemmel összenéztünk. Egyszerűen képtelenek voltunk elhinni.
Valamit nem vettem észre? Fel kellett volna figyelnem valamire?
Az embereket elborzasztja, felkavarja a gondolat, hogy valaki
képes megölni azokat, akiknek az életét köszönheti.
Rögtön az villant be, hogy Jennifert megöleltem az édesanyja temetésén.
Engem akkor olyannyira őszintén elragadtak az érzelmeim,
hogy úgy éreztem, minden, amit mondtam neki felesleges volt.
Úgy éreztem magam, mint akit elárultak.
ÁLDOZATBÓL VÁDLOTT
Másnap reggel bejöttem, és ledöbbentem.
Mikor és hogy történhetett ez? Mikor? Micsoda? Egyáltalán mi folyik itt?
Ugyanis én tényleg együttéreztem vele.
Jól vagy?
Hogy tehetett ilyet?
A letartóztatása után megtaláltuk a naplóját.
Érdekes olvasmány volt. Betekintést nyújtott a lány elméjébe.
Jennifer panaszkodott benne, hogy a szülei korlátozzák őt,
de csak mert nem akarták, hogy egy drogdílerrel járjon.
Úgy fogalmazott, a szülei féltek, hogy a srác tönkreteszi az életét.
Minden más Danielről és a kapcsolatukról szólt.
Pillangókat meg kiskutyákat rajzolt.
Mesebeli kapcsolatra vágyott Danny Wonggal.
Ez a cél lebegett előtte.
És mindent meg is tett, hogy elérje.
Úgy hisszük, hogy a több száz üzenet és fenyegetés, amit Daniel Wong kapott,
Jennifertől jött.
Jennifer lépett folyton kapcsolatba vele.
Próbált visszaférkőzni az életébe, és kitúrni Christine-t.
Irreálisan extrém viselkedés.
Túllőtt a célon, csak hogy a sráccal lehessen.
Szerintem Jennifer csak szeretetre és elismerésre vágyott.
Azt hihette, Daniel az egyetlen, aki igazán megérti őt.
Ha őt is elveszíti, mi marad számára?
Értik?
De Daniel vajon miért akart belekeveredni?
Már volt egy új barátnője, Jenniferrel pedig már régen szakított.
Ott volt az anyagi haszonszerzés.
A biztosítás, a ház... Mindaz, amiből a lánynak járt volna.
Jennifernek reálisan félmillió dollárnyi juss járt volna.
Az alján.
Daniel azt hihette, Jennifert befolyásolva
hozzáférhet ahhoz az összeghez.
Jó. Rendben.
Szerintem a drogügyleteit mozdította volna elő belőle.
Hann Pan ultimátumot adott a lányának.
„Azt mondtam Jennifernek, hogy szakítania kell Danny Wonggal.
Ha mégis ő kell, ki kell várnod, amíg meghalok.”
Legnagyobb megdöbbenésünkre nem először próbált gyilkost felbérelni.
Tíz hónappal korábban egy barátját kereste fel azzal,
hogy ölje meg az édesapját.
Még fizetett is az illetőnek.
Az akkor nyilvánvalóan nem valósult meg.
De ez is tisztán mutatja a lány szándékát.
Azt a rideg, érzéketlen és számító tervet, aminek nem is egyszer,
hanem kétszer is nekifutott.
Ez igaz?
Nem hiszem el.
Korábban is megkísérelte?
Ezért meg kell fizetnie.
A legszívszorítóbb, hogy a gyilkosság estéjén
amikor Bichre fegyvert szegeztek,
ő letérdelt, és az utolsó szavai ezek voltak: „Csak a lányomat ne bántsák!”
Egy torontói esküdtszék bűnösnek talált egy nőt,
aki bérgyilkost fogadott fel, hogy megölesse a szüleit.
Jennifer Pant elítélték édesanyja előre megfontolt meggyilkolásáért
és az édesapját ért gyilkossági kísérletért.
A lány először nem reagált,
de amikor felfogta, mi az ítélet, összetört, és zokogni kezdett.
Végül Danielt választotta.
Elhatározta, hogy együtt lesz vele.
Bármi áron.
Az ő számára ez egy balul elsült szerelmi történet volt.
Az ügy komoly jelentőséggel bírt.
A munkánk jelentőségteljes.
És...
Ugyan valamiféle pozitív eredményt kellett volna elérni, és ez...
Ez ugyebár nem hoz vissza senkit, mégis...
Szerintem igazságot szolgáltattunk Mrs. Pannek és Mr. Pannek is.
Jennifer Pant, Daniel Wongot és vádlott-társaikat
életfogytiglanra ítélték. 25 évig feltételesen sem helyezhetők szabadlábra.
Hann Pan érdekében
a lányának élete végéig tilos kapcsolatba lépnie vele.
Miután a vádlottak fellebbeztek az ítélet ellen,
valamennyiüket új eljárás alá vonták.
Jennifer továbbra is ártatlannak vallja magát.
A feliratot fordította: Török Lajos